Source
Source on Valve Corporationin alun perin "Half-Life 2":lle kehittämä 3D-pelimoottori. Source hyödyntää muun muassa raskaasti muokattua Havok-fysiikkamoottoria. Se on lisensoitu myös useiden muiden videopelien käytettäväksi.
Hidden: Source
Pelissä on kaksi puolta: kommandoista koostuva erikoisjoukko I.R.I.S. sekä yksi ainoa vihollishahmo nimeltä Hidden. Kommandoilla on aseinaan muun muassa haulikko, rynnäkkökivääri, pistooleita sekä erilaisia teknisiä apuvälineitä, kuten liiketunnistinsensoreita sekä laserpiste-tähtäimet. Hiddenillä on asenaan ainoastaan puukko ja muutama kranaatti. Hidden on kuitenkin erittäin ketterä ja pystyykin helposti roikkumaan seinillä ja tekemään puukolla kuolettavia teholyöntejä. Pelissä on kierroksia, joiden aikana kommandot ja Hidden yrittävät saada toisensa hengiltä.